АҞӘА, жьҭаара 28 - Sputnik. Аԥсны ахадарахьы акандидат Алхас Кәыҵниа акассациатә инстанциахь ишшыԥхьыӡ азы аӡбарҭа аилатәара мҩаԥысраны иҟоуп ԥхынҷкәын 18 рзы. Абри атәы аҳәоит Иреиҳаӡоу аӡбарҭа асаит.
Акассациатә шшыԥхьыӡ иахәаԥшраны иҟоуп аӡбаҩцәа Ҭимур Ҭарба (ахантәаҩы), Роман Кәарҷиа, Лиа Адлеиаԥҳа.
Акассациатә инстанциа аӡбамҭа амчра аиуеит ианрыларҳәа ашьҭахь аха ахашшаарагьы ҟалоит иреиҳаӡоу аӡбарҭатә орган – Иреиҳаӡоу аӡбарҭа апрезидиум - ахь.